Մի բան ակնհայտ է. խաղաղության փաստաթուղթը (պայմանականորեն անվանենք այն՝ Մադրիդյան) ստորագրելուց հետո, հետևաբար համաձայնելով հանրաքվեի գաղափարին, Ադրբեջանը միջազգայնորեն և պաշտոնապես հրաժարվելու է Ղարաբաղից, այլևս հավակնությունների որևէ օրինական հիմք Արցախի նկատմամբ չի ունենա: Սեղանի վրա դրված փաստաթուղթը հենց երաշխիքների համալիր է, ինչի հետևանքով Ադրբեջանն անգամ չի կարող մտածել Ղարաբաղի նկատմամբ որևէ ոտնձգության մասին: Միջազգային ամենաբարձր լեգիտիմությունն ունեցող փաստաթուղթը ստորագրելով և պաշտոնապես Ղարաբաղից հրաժարվելով Ադրբեջանը որևէ հավակնություն չի կարող ունենալ: Վիճակն այլ է այսօր՝ որևէ երաշխիք, որ չի լինի պատերազմ, չի լինի Ադրբեջանի կողմից փորձ՝ դիմել ուժային լուծման, չկա: Իսկ խաղաղության պայմանագրով վերը նշած այլ փոփոխությունների հետ միասին մեկընդմիշտ կապահովվի ԼՂ բնակչության անվտանգությունը: